ভিয়েতনামের রাজধানী হ্যানয়ে আয়োজিত একটি আলোচনা সভায় বিশেষজ্ঞরা বলেন, কর্মসংস্থানে বন্ধ্যা বৃদ্ধির ছবি পৃথিবীর প্রায় সর্বত্র। কিন্তু নতুন কাজের সুযোগ যে ভাবে তৈরি হওয়ার কথা, সেভাবে হচ্ছে না। তাঁদের মতে, এর অন্যতম কারণ কাজখেকো যন্ত্র ও প্রযুক্তির প্রকোপ। আশঙ্কা, এর জেরে আগামী দিনে বদলে যাবে কল-কারখানার ছবি। নতুন কাজের সুযোগ তৈরি তো দূর অস্ত্‌, বরং উল্টে কাজ খোয়াবেন প্রচুর সংখ্যক মানুষ। আর্টিফিশিয়াল ইন্টেলিজেন্স, মেশিন লার্নিং, অটোমেশন ইত্যাদির দাপটে কঠিন হবে কাজ টিকিয়ে রাখাই।